"Setswana Puo ya Gae (HL)/P3 12 DBE/Ngwanaitseele 2020 SC/NSC – Kaedi Ya Go Tshwaya KAROLO YA B: DITLHANGWA TSA TIRISANO POTSO 2 2.1 LEKWALO LA BOTSALANO Lekwalo la botsalano ke le le kwalelwang motho mongwe yo o rileng e ka nna wa losika kgotsa tsala go tlhaeletsana jaaka go leboga, itsise, kopa, keleletsomasego jalojalo. Palo ya mafoko a lona e nne 180-200 diteng fela. Dintlha tse di tshwanetseng go elwa tlhoko fa go tshwaiwa lekwalo la botsalano:  Lekwalo le, le leleele, ka lona motlhatlhojwa o buisana le balosika, ditsala le bangwe fela ba a ka neng a itsane nabo.  Go se ka ga nna le diphoso tsa mofuta ofe mo lekwalong le.  Motlhatlhojwa a ka ya lolololo ka dikgang tse a batlang go di tlotla.  A kwale matseno a a ngokang mmuisi go buisa lekwalo le go supa motho yo a mo kwalelang.  Motlhatlhojwa a kwale aterese ya mokwadi fela. Se se lebeletsweng go tswa mo motlhatlhojweng:  Aterese e le nngwe (ya mokwadi).  A tlhagise kgaisano e a e fentseng.  A tlhagise ipaakanyo ya gagwe mo kgaisanong e e fetileng gore a feletse a tlhophilwe.  A tlhagise maikaelelo a gagwe ka dikgaisano tse di tlang tsa kontinente.  A ka tlhagisa ditlhokego tsa go tlhophiwa mo setlhopheng se se yang go emela naga.  Bokhutlo e nne jo bo tlhagisang boitumelo jwa gagwe ka se se diragetseng le se se tlang. [25] 2.2 LEKWALO LA SEMMUSO Lekwalo la semmuso ke le le kwalelwang setheo sengwe se se rileng. Mokwadi o kopa sengwe e ka nna phatlhatiro kgotsa thuso ya mokgwa mongwe: a ka ngongorega, a akgola kgotsa a gomotsa mo maemong a mangwe. Palo ya mafoko a lona e nne 180-200 diteng fela. Dintlha tse di tshwanetseng go elwa tlhoko fa go tshwaiwa lekwalo la semmuso:  Lekwalo le, le le khutshwane, le na le dintlhakgolo ka ga se se batliwang kgotsa se se kopiwang.  Ditlhokego tse di farologaneng tsa lekwalo la semmuso di tlhagisiwe ka tlhomamo (popego le setaele).  Diaterese di nne pedi, ya mokwadi le ya moamogedi.  Puo e tlhamalale, e lebe kgankgolo e e leng maitlhomo a gago.  Le supe bokhutlo jo bo tlhamaletseng, mme bo latelwe ke sefane le ditlhakaina tsa mokwadi. Kwalololo e ileditswe Phetla"